VISIOON 2013  Liikumine Kodukant on Eestis ja rahvusvaheliselt tunnustatud maaelu edendav maakondlike ühenduste koostöövõrgustik ühes hästi toimiva meeskonna ja koolitatud maaelu arendajatega nii  külade, valdade, maakondade kui ka riigi ja Euroopa rahvusvaheliste võrgustike tasandil.   Kodukant oma tegevusega kannab edasi maaelu väärtusi, säilitab ja tugevdab kogukondi, soodustab koostööd ning teadmiste avardamist, korraldab info levikut ja vahendab kontakte.   Kodukant on hinnatud regionaal- ja maaelupoliitika mõjutamise organisatsioon. Läbi osalemise riiklikes komisjonides on Kodukant maaelu alastes küsimustes usaldusväärne partner riigile.   Kodukant on toimiv Eesti  sisene ja rahvusvaheline koostöövõrgustik.   Kodukandil on avalikkusele tuntud ja mainekad traditsioonilised suurüritused Külade Maapäev ja Aasta Küla konkurss ning toimivad programmid maanoorte (vanuses 15-26 aastat), külavanemate tegevuse, rahvakultuuri ja kogukonna ettevõtluse edendamiseks.   Kodukandil on koostöö LEADER tegevusgruppidega.   Kodukandil on külaarendajate poolt kõrgelt hinnatud ja tunnustatud koolituskeskus.